**Referat af møde i Hjortevildtgruppen Nordsjælland**

**Referat fra møde torsdag d. 4. januar 2018**

**Deltagere:**

Sonny Persson  Danmarks Jægerforbund (DJ)

Peter Bagger Dyrenes Beskyttelse (DB)

Preben Birch Dansk Skovfor./Dansk Landbrug (DS/DL)

Thomas Jensen Nordsjællands Landboforening (NOLA)

Carl Bruun Dansk Skovforening (DS)

Peter Skat Nielsen Danmarks Naturfredningsforening (DN)

Niels Worm Naturstyrelsen (NST)

Kenneth Rejkjær Naturstyrelsen (NST) – Ref.

Afbud: Ingen

**Dagsorden:**

1. **Godkendelse referat fra mødet d. 5. oktober 2017**

Referat godkendt

1. **Godkendelse af forretningsordenen**

Forretningsordenen godkendt

Vedlægges i kopi

1. **Drøftelse af den årlige afrapportering til Vildtforvaltningsrådet**

Punkt 1: Ikke forlydender om brud på de etiske regler omkring kronvildtet generelt. Dog med undtagelser af få episoder med fodring med nedskydning for øje.

Gentagelse af punkt 1 (minus ”egentlige”)

Punkt 2: Der tages udgangspunkt i det kort som blev annonceret i 16/17.

1: Halsnæs (området!) – stabil bestand 🡪 Passende

2: Tisvilde – stabil bestand på 50 dyr 🡪 svingende efter årstid og aktivitet i skoven.

3: Valby hegn – stigning i bestanden (100 dyr) – på grænsen til for stor bestand (markskader)

4: Harager Hegn/Gribskov – Stabil bestand (75 dyr) 🡪 stigende – plads til flere

5: Øvrige delområder: Navnet ændres til område 5 - Hillerød! – Stigende bestand (175 dyr) – plads til flere.

6: Øvrige Nordsjælland: Navnet ændres til område 6! – stabil bestand (75 dyr) – plads til flere

NYT PUNKT: 7: Øvrige Nordsjælland: dækker små delområder – bestand på 25 dyr – plads til flere

Generelt: Hjortevildtgruppens vurdering er at bestanden i Nordsjælland er stigende, men generelt med plads til flere. Dog generelt problem omkring påkørsel af kronvildt på visse strækninger.

Punkt 3:

Afskydning pr. 1. januar 2018 (jf. Sonny):

Halsnæs: 2 14-ender, 2 12-ender, 1 10-ender, 2 spidshjorte, 1 hind, 1 kalv (9 stk.)

Gribskov Kommune: 2 store hjorte, 11 spidshjorte, 11 hinder, 5 kalve (29 stk.)

Hillerød: 2 store hjorte, 1 spidshjort (3 stk.)

Der justeres løbende på afskydningstallene ud fra indberetninger.

Det vides med sikkerhed på nuværende tidspunkt, at der er nedlagt ca. 60 stykker kronvildt Nordsjælland pr. 01-01-18.

Der er kendskab til 6 påkørte stykker kronvildt med død til følge. Niels Worm undersøger via schweisshundeførerne antallet af anmeldte påkørsler på kronvildt.

Hjortevildtgruppens vurdering er at afskydningen generelt for Nordsjælland er passende. Ønsket om større afskydning er hundyr er gået i den rigtige retning, men der er stadig et ønske om større afskydning af hundyr.

Vurderingen at aldersfordelingen på afskydningen af kronvildt er passende ud fra mængden af spidshjorte kontra ældre hjorte, samt at fredningen af mellemhjorte har båret frugt. Samtidig en passende fordeling på afskydning af kønnene, dog gerne med mere vægt på afskydningen af hundyr.

Generelt et fortsat problem på visse strækninger med påkørsel af kronvildt.

Punkt 4:

Fordeling geografisk af bestanden (samme områder som kronvildt)

1: Halsnæs: 0 ingen beretninger

2: Tisvilde Hegn: 30 – stabil

3: Valby Hegn: 40 – stabil

4: Gribskov: 1500 – stabil bestand

5: Hillerød Kommune: 100 – stabil

6: Område 6: 50 – stabil

7: øvrige Nordsjælland – 0

Generelt er bestanden på dåvildt stabil i Nordsjælland.

Punkt 5:

Der er givet 2 reguleringstilladelser på kalve i forhold til markskader – 2 nedlagt. Generelt er der klager over markskader, men ingen interesse i at benytte skræmmemidler.

1. **National plan for forvaltning af dåvildt**

Den generelle jagttid på dåvildt er passende for afskydningen og bestanden i Nordsjælland.

Der er ikke yderligere ønsker til jagttiden, da bestanden har et passende niveau i kerneområderne.

1. **Drøftelse af aktuel anmodning om skiltning om krydsende hjortevildt på vejen mellem Græsted og Blistrup**

Politiet er myndighed forhold til skiltningen, men i sidste ende er det justitsministeriet som træffer afgørelsen.

Enkelte tilfælde af påkørsler på gældende strækning. Vi kan kun indstille, hvor det i sidste ende er kommunen som indstiller til justitsministeriet.

En mulig drøftelse, som skal tages på niveau i den nationale hjortevildtgruppe eller måske Jægerforbundet.

Men generelt en god ide at bringe emnet videre.

1. **Eventuelt**

Retningslinjer for jagt på kronvildt på arealer under Naturstyrelsen Nordsjælland

Der har ind til videre været en holdning om ikke at nedlægge kronvildt på betalingsjagterne.

Det overvejes fremover at tillade afskydning af kronvildt på betalingsjagterne i forhold til de øgede jagttider på kronvildt, samt at øge interessen for betalingsjagterne.

Det vil primært blive i småskovene, at der vil blive set kronvildt.

Politik for håndtering af vildt der er på-/anskudt på naboarealer og som forender på Naturstyrelsens arealer

NST’s politik vil fremover være, at skytten anmelder hændelsen, hvorefter der skal rekvireres schweisshundefører. Såfremt skytten ønsker at købe dyret kan skytten få dyret og evt. opsats ved at betale kiloprisen, som opnås hos vildthandleren.

Retningslinjer for anvendelse af sliksten på Naturstyrelsens arealer

Naturstyrelsen ønsker at benytte sig af sliksten på deres arealer. Betænkeligheden ligger i slikstenens effekt til at tiltrække hjortevildtet.

Generelt er holdningen i hjortevildtgruppen at Naturstyrelsen som lodsejer er stillet på lige fod med private lodsejere og derfor ses der ikke nogle indvendinger i, at Naturstyrelsen benytter sig af sliksten.

Ønsket er at slikstenene bliver brugt i forhold til de jagtetiske regler og måske i forbindelse med de eksisterende foderpladser.

1. **Næste møde**

Dato: 05-04-18

Kl. 16:00